
Parlamentul  României

Camera  Deputaţilor

Comisia pentru Industrii şi Servicii

Bucureşti 26.10.2017
                                        
Nr. 4c-3/493/2017
AVIZ

asupra proiectului de Lege privind precursorii de explozivi, precum și pentru modificarea și completarea unor acte normative

În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare, în procedură de urgență, cu proiectul de Lege privind precursorii de explozivi, precum și pentru modificarea și completarea unor acte normative, transmis cu adresa P.L.x. 342 din data de 17 octombrie 2017, care va fi transmis Comisiei juridice, de disciplină și imunități și Comisiei pentru apărare, ordine publică și siguranță națională, care sunt sesizate în fond.

Senatul, în şedinţa din data de 10 octombrie 2017, a adoptat proiectul de Lege.

Consiliul Legislativ, cu adresa nr. 663/17.08.2017, a avizat favorabil proiectul de lege cu observații și propuneri.


Proiectul de Lege are ca obiect stabilirea unor măsuri referitoare la regimul juridic al precursorilor explozivi, în scopul instituirii cadrului instituțional și a unor măsuri pentru punerea în aplicare a Regulamentului (UE) nr. 98/2013 al Parlamentului European și al Consiliului din 15 ianuarie 2013 privind comercializarea și utilizarea precursorilor explozivi.
 
Examinarea proiectului de Lege a avut loc în sedinţa comisiei din data de 24.10.2017.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege
În raport de obiectul şi conținutul său, proiect de Lege face parte din categoria legilor organice.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru acest proiect de Lege, este Camera Deputaţilor.
PREȘEDINTE,

IULIAN IANCU
Consilier parlamentar Neicu Cristina

